section_heading: Povijest
paragraph_text: Sudan je postao nezavisan 1956. godine i Khartoum je postao njegov glavni grad. U narednom razdoblju je grad brzo rastao. Godine 1973. palestinski su teroristi držali više talaca u saudijskom veleposlanstvu u Khartoumu i pogubili američkog veleposlanika. 1977. je sagrađen naftovod do lučkog grada Port Sudana. Tijekom 1970-ih i 1980-ih godina su u Khartoum dolazile brojne izbjeglice iz okolnih država u kojima su se vodili ratovi, ali i iz dijelova Sudana zahvaćenih građanskim ratom.